**GÉPJÁRMŰ BÉRLETI SZERZŐDÉS**

mely létrejött egyfelől

|  |  |
| --- | --- |
| név: | **Gila József Attila** |
| születési név: | Gila József Attila |
| szül.hely és idő | Hódmezővásárhely |
| anyja neve: | Csende Eszter Zsófia |
| szig.sz.: | 197893TE |
| lakcím: | 6729 Szeged, Vaskapu utca 21. |
| adóazonosító jel: | 8441150095 |
| állampolgársága: | magyar |
| email: | [gilabutor@gmail.com](mailto:gilabutor@gmail.com) |
| kapcsolattartási telefonszám: | 06309070009 |

a továbbiakban mint **Bérbeadó**

másfelől

|  |  |
| --- | --- |
| név: |  |
| születési név: |  |
| szül.hely és idő: |  |
| anyja neve: |  |
| szig.sz.: |  |
| lakcím ig.sz.: |  |
| lakcím: |  |
| magyar állampolgár |  |
| email: |  |
| kapcsolattartási telefonszám: |  |

|  |  |
| --- | --- |
| Cégnév: |  |
| Cg.szám: |  |
| adószám: |  |
| statisztikai szám: |  |
| nyilvántartó hatóság: |  |
| bejegyző végzés száma: |  |
| képviselője: |  |
| elektronikus kapcsolattartási cím: |  |
| pénzforgalmi jelzőszám: |  |
| bankszámlaszám: |  |
| kapcsolattartási telefonszám: |  |

a továbbiakban mint **Bérlő**

között az alulírott napon és helyen az alábbi feltételek szerint:

1. Felek rögzítik, hogy Bérbeadó 1/1 arányú tulajdonát képezi FIAT Ducato típusú, ZFA2500000281188 alvázszámú, 2015-ös gyártási évű, AIDI-989 forgalmi rendszámú, 2970 kg sajáttömegű, F1AE3481DAE042251510 motorszámú gépjármű, annak minden törvényes tartozékával együtt. A továbbiakban mint **Gépjármű**.
2. Felek rögzítik, hogy a Gépjármű átadáskori óraállása:…………………………………….km.
3. Felek megállapodnak, hogy a jelen bérleti szerződés **határozott időtartamú**:

|  |
| --- |
| Bérleti jogviszony kezdete: 20\_\_\_\_\_ \_\_\_\_\_\_hó \_\_\_\_\_\_ nap \_\_\_\_\_\_\_óra \_\_\_\_\_\_\_\_\_perc |
| Bérleti jogviszony vége: 20\_\_\_\_\_ \_\_\_\_\_\_hó \_\_\_\_\_\_ nap \_\_\_\_\_\_\_óra \_\_\_\_\_\_\_\_\_perc |

Felek megállapodnak, hogy a bérlet automatikus meghosszabbodását kizárják, a bérleti szerződés módosítása kizárólag a felek közös megegyezése alapján, írásban történhet.

1. Bérlő a jelen szerződés aláírásával kijelenti, hogy az 1. pontban körülírt gépjárművet megtekintett és kipróbált állapotban veszi bérbe, továbbá elismeri, hogy a Bérbeadó a Gépjármű műszaki állapotáról, tulajdonságairól részére részletes felvilágosítást adott, így különösen tudomással bír arról, hogy:

|  |  |
| --- | --- |
| A gépjármű összterhelhetősége: | 3500 kg |
| A gépjárműben használható motorolaj típusa: |  |
| A gépjármű magassága felépítménnyel együtt: | 350 cm (3,5 m) |
| A gépjármű üzemanyaga: | Diesel (gázolaj) |
| A gépjármű maximális sebessége: | 110 km/h |

1. Felek megállapodnak, hogy az 1. pontban körülírt gépjármű **bérleti díja** a 3. pontban rögzített határozott időtartamra:

|  |
| --- |
| …………………………………………Ft azaz ………………………………………………..Forint  (napi díj:……………………………….Ft azaz ………………………………………………..Forint) |

mely bérleti díj megfizetésére a Bérlő az alábbiak szerint vállal kötelezettséget:

* 1. Bérlő a jelen szerződés aláírásával egyidejűleg/ a jelen szerződés aláírását megelőzően[[1]](#footnote-1) egy összegben és készpénzben/átutalással megfizet/megfizetett[[2]](#footnote-2)Bérbeadónak a Raiffeisen Banknál vezetett 12067008-01767470-00100001 számú bankszámlájára a jelen szerződés 5. pontjában meghatározott bérleti díj 40%-át melyből a felek egyező akarattal a bérleti díj 20%-ának megfelelő összeget foglaló jogcímén átadottnak tekintenek és amelynek hiánytalan átvételét a Bérbeadó a jelen szerződés aláírásával elismeri és nyugtatja.
  2. Bérlő kötelezettséget vállal arra, hogy legkésőbb a 3. pontban meghatározott bérleti időtartam kezdőnapjáig de legkésőbb a gépjármű átvételével egyidejűleg megfizeti a Bérebadó részére a jelen szerződés 5. pontjában rögzített bérleti díj 60%-át, oly módon, hogy azt készpénzben/átutalással teljesíti Bérbeadónak a Raiffeisen Banknál vezetett 12067008-01767470-00100001 Számú bankszámlájára, melynek hiánytalan átvételét a Bérbeadó a jelen szerződés aláírásával elismeri és nyugtatja.

1. Bérlő kötelezettséget vállal arra, hogy a jelen szerződés 3. pontjában meghatározott bérleti időtartam kezdőnapjáig de legkésőbb a gépjármű átvételével egyidejűleg egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára megfizet a Bérebadó részére

|  |
| --- |
| 250.000.- Ft-ot azaz kettőszázötvenezer forintot kaució jogcímén. |

Bérbeadó kötelezettséget vállal arra, hogy a bérleti szerződés megszűnését követő 15 napon belül a kaució teljes összegét visszafizeti a Bérlőnek, amennyiben az 1. pontban körülírt gépjárműben, annak tartozékaiban, felszerelésében semminemű kár nem keletkezett, továbbá egyéb jogcímen sem keletkezett fizetési kötelezettsége a Bérlőnek a Bérbeadó felé. Felek megállapodnak, hogy kár/biztosítási káresemény/bűncselekmény/szabálysértés esetén a Bérbeadó jogosult a kaució teljes összegét visszatartani a biztosító/rendőrség ill. más hatóság eljárásának jogerős lezárásáig és amennyiben megállapítást nyer a Bérlő vagy a vele együtt utazó személyek felelőssége a kár/bűncselekmény/szabálysértés bekövetkeztében, úgy a bérbeadó jogosult a kaució teljes összegét felhasználni valamennyi keletkezett kárának (gépjárműben ill. annak tartozékaiban, alkatrészeiben, felszerelésében keletkezett kár, bérlő által meg nem fizetett bírság, díj, büntetés stb.) megtérítésére, amennyiben a bérlőtől független 3. személy a károkozó, úgy a kaució összege visszajár a bérlő részére, de ebben az esetben sem támaszthat a bérlő kamat követelést a bérbeadóval szemben.

1. Bérlő kötelezettséget vállal arra, hogy a jelen szerződés 3. pontjában meghatározott bérleti időtartam kezdőnapjáig de legkésőbb a gépjármű átvételével egyidejűleg egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára megfizet Bérebadó részére

|  |
| --- |
| 25.000.-Ft-ot azaz huszonötezer forintot felkészítési díj jogcímén. |

Felek rögzítik, hogy a gépjármű felkészítése az alábbiakat foglalja magában:

* 2 db gázpalack
* 1 db wc kemikália
* 1 csomag lebomló wc papír
* 90 liter diesel (gázolaj) (tele tankolt)
* feltöltött víztartály
* Magyarország területére szóló autópálya matrica

1. Bérlő kötelezettséget vállal arra, hogy a jelen szerződés 3. pontjában meghatározott bérleti időtartam zárónapjáig de legkésőbb a gépjármű Bérbeadó részére történő átadásával egyidejűleg egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára megfizet

|  |
| --- |
| 25.000.-Ft-ot azaz huszonötezer forintot takarítási díj jogcímén. |

1. Felek megállapodnak, hogy a gépjármű átadás – átvételének helye a Bérbeadó székhelye:

|  |
| --- |
| 1. Szeged, Vaskapu utca 21. |

1. Bérbeadó köteles a gépjármű átadás – átvételekor átadni a Bérlő részére a gépjármű forgalmi engedélyét, valamennyi egyéb szükséges iratot/okiratot, az átadás-átvételi jegyzőkönyv 1 db eredeti példányát, a jelen szerződés 1 db eredeti példányát és a gépjármú biztosítási kötvényének másolatát, valamint a biztosítási tájékoztató másolatát. Valamennyi irat/okirat/okmány átadás-átvételéről a felek külön íven szövegezett okiratba foglaltan, az ún. átadás-átvételi jegyzőkönyvben nyilatkoznak. Felek megállapodnak, hogy mind a gépjármű Bérlő részére történő átadásakor, mind a Bérbeadó részéről történő átvételekor átadás-átvételi jegyzőkönyvet vesznek fel.
2. Bérlő kötelezettséget vállal a díjköteles utak használatával felmerülő díjak, a parkolási díjak, várakozással, tankolással kapcsolatban felmerülő díjak, szabálysértési bírságok, pótdíjak stb. megfizetésére, továbbá köteles a környezetvédelmi engedélyek beszerzésére. Bérlő köteles a teljes bérleti idő alatt a fenti díjakat megfizetni, illetve az erről szóló bizonylatokat (autópálya használat díjának befizetési bizonylata, parkolási jegy, szabálysértési bírságot kiszabó határozat és a befizetési bizonylat stb.) a gépjármű leadásakor Bérbeadó részére hiánytalanul átadni.
3. Bérlő kötelezettséget vállal arra, hogy az 1. pontban körülírt gépjárművet kizárólag rendeltetésszerűen használja és tudomással bír arról, hogy azt jövedelemszerző tevékenységre, versenyzésre, bűncselekmény elkövetésére vagy bűncselekmény elkövetésének eszközéül nem használhatja. Bérlő 3. személynek használatba a gépjárművet nem adhatja.
4. Bérbeadó szavatolja, hogy a gépjármű a bérlet egész tartama alatt rendeltetésszerű használatra és közúti közlekedésre alkalmas. Felek megállapodnak, hogy ezen szavatosságra a hibás teljesítés miatti szavatosság szabályait azzal az eltéréssel kell alkalmazni, hogy Bérlőt az elállás helyett a felmondás joga illeti meg, kicserélést pedig nem követelhet.
5. Bérbeadó szavatolja azért, hogy harmadik személynek nincs a gépjárműre vonatkozóan olyan joga, amely Bérlőt a használatban korlátozza vagy akadályozza. Erre a kötelezettségre a jogszavatosság szabályait azzal az eltéréssel kell alkalmazni, hogy Bérlő elállás helyett a szerződést felmondhatja.
6. Bérlő kötelezettséget vállal arra, hogy a jelen szerződés 3. pontjában meghatározott bérleti időtartam zárónapján, az 1. pontban írt gépjárművet a Bérbeadó részére tele tankkal, 90 liter üzemanyaggal adja vissza, ennek elmaradása estén Bérlő kötelezettséget vállal arra, hogy az átadás napján a gépjármű üzemanyag tartályában található tényleges üzemanyag mennyiség és a gépjármű tankjának űrmérete közötti különbségnek megfelelő gázolaj aktuális üzemanyag középárfolyam szerint számított árát egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára megfizeti, vagy a felek megállapodása alapján a kaució összegéből kerül megtérítésre.
7. A Bérlő köteles a bérlet időtartama alatt a WC kazettát kiüríteni és kiöblíteni. Bérlő kötelezettséget vállal arra, hogy a jelen szerződés 3. pontjában meghatározott bérleti időtartam zárónapján, az 1. pontban írt gépjármű szennyvíztartályát és a WC kazettát kiürített és tiszta állapotban adja át a Bérbeadó részére, ennek hiányában a Bérlő kötelezettséget vállal arra, hogy a jelen szerződés 3. pontjában meghatározott bérleti időtartam zárónapjáig de legkésőbb a gépjármű Bérbeadó részére történő átadásával egyidejűleg egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára megfizet a Bérebadó részére

|  |
| --- |
| 25.000.- Ft-ot azaz huszonötezer forintot mint szennyvíztartály és WC kazetta kiürítési díjat. |

1. Bérlő kötelezettséget vállal arra, hogy amennyiben a jelen szerződés 3. pontjában a bérleti időtartam zárónapján meghatározott időponttól eltérő időpontban szolgáltatja vissza a gépjárművet, és előzetesen erről a Bérbeadót nem értesíti, úgy a késés 2. órájától kezdődően köteles

|  |
| --- |
| 15.000.- Ft/óra, azaz tizenötezer forint/óra pótdíjat |

fizetni a gépjármű Bérbeadó részére történő átadásával egyidejűleg egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára. Felek megállapodnak, hogy 4 órát meghaladó késés esetén a Bérbeadó jogosult 1 napi díjnak megfelelő összeget felszámítani a Bérlő felé.

1. Bérbeadó tájékoztatja Bérlőt, hogy a gépjárművet kizárólag 24. életévét betöltött és B kategóriás jogosítvánnyal legalább 5 éve rendelkező, érvényes vezetői engedéllyel rendelkező magyarországi lakóhellyel vagy magyarországi tartózkodási hellyel rendelkező olyan személy vezetheti, aki járművezetéstől eltiltás hatálya alatt nem áll. Bérlő büntetőjogi felelőssége teljes tudatában kijelenti, hogy ezen feltételeknek megfelel.
2. A bérlet időtartama alatt a gépjárművet az alábbi személy jogosult vezetni:

|  |  |
| --- | --- |
| név: |  |
| születési név: |  |
| szül.hely és idő: |  |
| anyja neve: |  |
| szig.sz.: |  |
| lakcím ig.sz.: |  |
| vezetői engedély száma: |  |
| lakcím: |  |
| magyar állampolgár |  |
| email: |  |
| kapcsolattartási telefonszám: |  |

1. Bérlő köteles a bérlet időtartamára a gépjárműre járműasszisztencia szolgáltatást is tartalmazó utasbiztosítást kötni. A biztosítás kötvényszámát az átadás-átvételi jegyzőkönyvben rögzíteni kell.
2. Bérlő köteles 1000 km-ként a motorolaj szintet és a hűtőfolyadék szintet ellenőrizni és szükség esetén utántölteni, ennek felmerülő költségét a Bérbeadó számla bemutatása ellenében megtéríti a Bérbeadó részére, azzal egyidejűleg, hogy a Bérlő a bérleti időtartam lejártakor gépjárművet átadta részére.

21. Bérlő kötelezettséget vállal arra, hogy a gépjármű meghibásodásáról, bármilyen működésbeli rendellenességéről azonnal telefonon értesíti a Bérbeadót. A gépjármű javítása minden esetben kizárólag Bérbeadó tudtával, előzetes jóváhagyásával történhet, amelyet a feleknek üzenetben, vagy e-mailben kell megerősíteniük, továbbá a gépjármű bárminemű javíttatása kizárólag gyári alkatrésszel történhet szakszervízben.

Ha a gépkocsi meghibásodása a Bérlőnek felróható okból következik be, úgy Bérlőt terheli a hiba kijavításának valamennyi költsége, továbbá a gépkocsi fent megjelölt székhelyre történő szállításának költsége is.

A gépjármű bérleti idő kezdete előtti vagy a bérlet időtartama alatti meghibásodása esetén a Bérbeadót felelősség nem terheli, a felek ezt vis maior körülményként ismerik el és Bérlő cseregépjárműre nem tarhat igényt. Bérlő ebben az esetben nem jogosult kamat felszámítására. A bérleti idő alatt történő Bérlő érdekkörén kívüli meghibásodás esetén Bérlő a bérleti díj arányos visszatérítésére válik jogosulttá.

Bérlőt terheli az esetleges gumidefekt okán felmerülő valamennyi költség, továbbá minden olyan költség, mely a gépjármű üzemanyag, kenőanyag, hűtőfolyadék kifogyása okán keletkező javítási/szállítási/vontatási költség.

23. Jelen szerződés elválaszthatatlan részét képezi az AMC286616916 Allianz autó szerződés és az AHB984463301 számú casco és egyéb fedezetek szerződés. Felek megállapodnak, hogy amennyiben káresemény olyan országban történik, melyre a biztosítás nem terjed ki, úgy a felmerülő károkért a bérlő felróhatóságtól függetlenül teljes kártérítési kötelezettséggel tartozik Bérbeadó felé. Felek megállapodnak, hogy ha a káresemény olyan országban történik, melyre a biztosítás kiterjed, úgy a Bérlő felelősségi körébe tartozó káresemény estén a gépjármű biztosítása által nem fedezett részt a Bérlő köteles megtéríteni a Bérbeadó részére. Olyan káresemény esetén mely a Casco biztosítási kötvény szerint biztosítási eseménynek számít a Bérlő köteles az ún. Casco önrészt megfizetni a Bérbeadó részére ill. felek megállapodása alapján a kaució összegéből is rendezhető.

24. A gépjármű elhagyásakor a Bérlő köteles a gépjármű valamennyi ajtaját és ablakát gondosan lezárni és a jármű okmányait, kulcsait magánál tartani. Bérlő tudomásul veszi, hogy a gépjárműben hagyott értéktárgyak tekintetében lopás esetén a fenti biztosítási szerződésben foglaltak az irányadók. Felek megállapodnak, hogy Bérbeadót a Bérlő gépjárműben hagyott tárgyaiért semminemű felelősség nem terheli. Bérlő köteles a gépjárművel parkolásra kijelölt helyen parkolni, lehetőség szerint őrzött vagy zárt területen.

25. Bérlő köteles a személyi sérüléssel vagy anyagi kárral járó baleset esetén az illetékes rendőrség intézkedését kérni, valamint a gépjármű feltörése, rongálása, vagy ellopása esetén az illetékes rendőrkapitányságon feljelentést tenni, és az erről szóló okiratokat Bérbeadó számára eljuttatni, leadni. Baleset esetén a Bérlő köteles a tőle telhető legnagyobb gondossággal eljárni az ügy tisztázása érdekében, valamint mindent megtennie a káreseményben részt vevők minden lehetséges adatainak (különösen az érintett más gépjárművek rendszámát, tulajdonos/gépkocsivezető/tanúk nevét, címét, telefonszámát, biztosítóját, helyszínrajzot, fényképet stb.) beszerzése érdekében, valamint a szabályosan kitöltött, mindkét fél által aláírt baleseti bejelentőt és felelősségbiztosítás fennállását igazoló szelvényt kell beszerezni. A gépjárművet érintő közúti eseményekről, káreseményekről, károkozásokról a Bérlő köteles legkésőbb 3 órán belül jelezni a Bérbeadónak rövidúton telefonon. Bérlő a Bérbadó képviseletében nem járhat el, nyilatkozatot/jognyilatkozatot nem tehet. A káresemény rendezéséhez szükséges adatok, iratok hiányában a teljes kárt Bérlő köteles megtéríteni.

26. Az eredeti gyári kulcs elvesztése vagy ellopása esetén a Bérlő köteles a gépjármű zárcseréjét megfizetni a Bérbeadó részére.

27. Bérlő tudomásul veszi, hogy a gépjárműben dohányozni illetőleg élő állatot szállítani/tartani tilos, továbbá kizárólag lebomló wc papír használható! Amennyiben Bérlő és utasai figyelmen kívül hagyják a dohányzásra és az állatokra vonatkozó tiltó rendelkezéseket ill. eltérnek a lebomló toalettpapír használatától, úgy a kaució teljes összegének megfelelő összeget kötelesek szerződésszegés jogcímen Bérbeadónak megtéríteni.

1. Szerződő felek megállapodnak, hogy a bérleti jogot Bérlő a Bérbeadó engedélye nélkül nem ruházhatja át.
2. Bérlő a gépjárművet 3. személynek bérbe, szívességi használatba, kölcsön nem adhatja.
3. Bérlő köteles a gépjárművet és annak tartozékait a típusára vonatkozó használati és kezelési útmutató szerint kellő gondossággal használni, kezelni és megóvni, a nem rendeltetésszerű használatból eredő károkat teljes mértékben köteles Bérbeadónak megtéríteni.
4. Bérlőt teljes kártérítési felelősség terheli az alábbi esetekben:

* A gépjárművet szakszerűtlenül üzemeltette, vagy túlterhelte, vagy megsértette a KRESZ vagy egyéb jogszabályok előírásait.
* A gépjárművet nem megfelelő üzemanyaggal tankolta, vagy elégtelen mennyiségű motorolajjal üzemeltette
* A gépjárműben hagyta a kulcsot, forgalmi engedélyt annak eltulajdonításakor.
* Nem biztosította a gépjármű biztonságos parkolását, megfelelő védelmét
* Az adott útszakaszra vonatkozó magasságkorlátozást figyelmen kívül hagyta
* A gépjármű tartozékainak, berendezési és felszerelés tárgyainak hiányáért
* Tekintettel arra, hogy a Casco biztosítás csak az EU területére terjed ki, ezért Bérlő felelős az EU-n kívüli országokban történt káreseményekért, műszaki meghibásodásokért, és köteles az ezekből adódó szállítási költség megtérítésére

30. Bérlő, valamint a gépjármű vezetésére a bérleti szerződésben feljogosított személy(ek) jelen szerződés aláírásával kifejezett hozzájárulásukat adják ahhoz, hogy Bérbeadó az adataikat a szükséges mértékben kezelje, illetve hozzájárulnak ahhoz, hogy adataik, illetve okmányaik másolatát hatósági, közlekedésrendészeti, biztosítási eljárás során a hatáskörrel és illetékességgel rendelkező magyarországi, illetve külföldi hatóságnak, illetve jogosultságuk igazolását követően természetes és jogi személyeknek átadja, illetve rendelkezésre bocsájtsa.

31. Bérbeadó jogosult a jelen a szerződés azonnali hatályú felmondására, amennyiben a Bérlő a Bérbeadó felszólítás ellenére nem rendeltetésszerű vagy nem a jelen szerződésnek megfelelő használatot folytat.

32. A Bérlő jogosult a jelen szerződéstől 14 napon belül elállni, mely esetében a bérlő részére a foglaló teljes összege a foglaló jogkövetkezményeinek alkalmazása nélkül, továbbá az esetlegesen már megfizetett bérleti díj teljes összege visszajár.

33. Bérlő kötelezettséget vállal arra, hogy akadályoztatása esetén értesíti Bérbeadót minden olyan körülményről, amely miatt a bérlet felmondására kényszerül, ezért az időszerűség követelményével összhangban szerződő felek megállapodnak, hogy Bérlő felmondása esetén:

* a bérlet kezdő napját legalább 90 nappal megelőző felmondás esetén Bérlő jogosult a már befizetett összegek visszatérítésére, amelyet Bérbeadó a lemondást követően visszafizet Bérlő részére,
* a bérlet kezdő napját legalább 30 nappal, legfeljebb 89 nappal megelőző felmondás esetén a Bérbeadó jogosult a bérleti díj 50%-ára, melybe beszámítást nyer a foglaló összege.
* a bérlet kezdő napjához viszonyított 30 napon belüli felmondás esetén Bérbeadó jogosult a bérleti díj 100%-ára, melybe beszámítást nyer a foglaló összege.

34. Feleket a jelen szerződés kapcsán együttműködési kötelezettség terheli. Felek megállapodnak, hogy minden értesítést közlést kötelesek egymás felé írásban email útján is megtenni.

35. Szerződő felek kijelentik, hogy nagykorú, cselekvőképes magyar állampolgárok, így a jelen jogügyletnek törvényi akadálya nincs. Jogi személy képviseletében eljáró személy nyilatkozik, hogy a cég magyarországi székhellyel rendelkező, Magyarországon bejegyzett, csőd-, felszámolási-, végrehajtási eljárás alatt nem áll. Jogi személy képviselője a jelen szerződés aláírásával készfizető kezességet vállal a Bérlő valamennyi jelen szerződésből eredő fizetési kötelezettségének teljesítéséért. Jelen szerződés elválaszthatatlan részét képezi a jogi személy képviselőjének aláírási címpéldánya/ aláírásmintája, természetes személy bérlő személyi igazolványának, lakcímkártyájának, adóazonosító jelének, vezetői engedélyének fénymásolata.

36. Felek megállapodnak, hogy a jelen szerződés 3. pontjában rögzített határozott időtartama a felek egybehangzó, írásba foglalt (email útján küldött) akaratnyilatkozatával hosszabbítható meg. Felek a jelen szerződés határozatlan időre alakulását kizárják. A bérleti szerződés időtartamának meghosszabbítása esetén a napi díj megegyezik a jelen szerződés 5. pontjában meghatározott napidíj összegével, melyet a Bérlő köteles a gépjármű Bérbeadó részére történő átadásával egyidejűleg egy összegben és készpénzben/átutalással Bérbeadónak a Raiffeisen Banknál vezetett 12067008-01767470-00100001 számú számlájára megtéríteni. Bérbeadó a bérlet időtartamának meghosszabbítására nem köteles.

37. Felek rögzítik, hogy amennyiben a Bérlő a bérleti szerződés lejártát követően az általa bérelt gépjárművet a Bérbeadónak nem szolgáltatja vissza, illetve a bérleti szerződést nem hosszabbítja meg, vagy a késedelmét nem menti ki, úgy Bérbeadó joggal vélelmezheti, hogy a gépkocsira nézve a Bérlő a Btk. 372. §-ba ütköző sikkasztás bűncselekményt követte el, s ezért a Bérbeadó jogosult a Bérlővel szemben büntető eljárást indítani, illetőleg a gépjármű tárgyköröztetését kérelmezni.

38. Felek kijelentik, hogy jogvitájukat elsősorban békés úton, peren kívül próbálják meg rendezni, amennyiben azonban ez nem vezet eredményre úgy értékhatártól függően kikötik a Szegedi Járásbíróság/Szegedi Törvényszék kizárólagos illetékességét.

Szerződő felek a jelen szerződést – annak elolvasása és értelmezése után – mint akaratukkal mindenben megegyezőt helybenhagyólag írják alá tanúk jelenlétében:

Kelt: Szeged, 2025……………………………..

……………………………………………….. ………………………………………

Gila József Attila bérbeadó bérlő

Előttünk mint tanúk előtt:

1. a megfelelő aláhúzandó [↑](#footnote-ref-1)
2. a megfelelő aláhúzandó [↑](#footnote-ref-2)